న్యూఢిల్లీ: పాక్ దళాల చేతికి చిక్కి ఇటీవలే విడుదలయిన భారత జవాను చందూ బాబూలాల్ చవాన్ ఉదంతంలో వెలుగుచూస్తున్న విషయాలు సగటు భారతీయుడి గుండెను బరువెక్కించేలా ఉన్నాయి. గతేడాది ఉరి ఉగ్రదాడుల అనంతరం సెప్టెంబర్లో భారత సైన్యం సర్జికల్ దాడులు జరిపి పాక్ ఆక్రమిత కాశ్మీర్లోని ఉగ్రవాద శిబిరాలను మట్టుబెట్టింది. ఆ మరుసటి రోజే చవాన్ పొరపాటున సరిహద్దులు దాటి పాక్ సేనలకు పట్టుబడ్డాడు. దాదాపు నాలుగు నెలల తర్వాత పాకిస్తాన్ అతడిని విడిచిపెట్టింది. అయితే ఈలోగా పాక్ సైనికులు అతడిని చిత్రహింసలకు గురిచేసి జీవచ్ఛవాన్ని చేసినట్టు ఆర్మీ అధికారులు చెబుతున్నారు. ‘‘అతడి ప్రవర్తన తప్పిపోయిన చిన్న  పిల్లాడిలా ఉంది. భారతదేశంలోని అతడి ఇంటికి తిరిగి వచ్చినట్టు గుర్తించేలా చెప్పడానికి చాలా గంటలు పట్టింది. కనీసం అడుగుతీసి అడుగు వెయ్యలేకపోతున్నాడు. నడవడానికి కూడా మరొకరు సాయం పట్టాల్సివస్తోంది’’ అని ఓ సైనికాధికారి పేర్కొన్నారు. చవాన్ స్వదేశానికి తిరిగి వచ్చాక చాలా అయోమయంగా ప్రవర్తిస్తూ కనిపించాడనీ... ఇన్నాళ్లూ  ఎలాంటి పరిస్థితి ఎదుర్కున్నాడన్న దానిపై అడిగి తెలుసుకుంటున్నామన్నారు. కనిపించే గాయాలేవీ లేకపోయినప్పటికీ... మానసికంగా, శారీరకంగా తీవ్రమైన హింసకు గురయ్యాడన్నారు. పైకి కనిపించకుండా మానసికంగా లేదా మరో విధంగా ఎలా హింసించాలో పాక్ సైనికులకు బాగా తెలుసునని కార్గిల్ యుద్ధంలో పాల్గొన్నమరో సైనికుడు పేర్కొన్నారు. కాగా ఇప్పటి వరకు చవాన్ కుటుంబ సభ్యులు అతడితో కలిసేందుకు అవకాశం ఇవ్వలేదు. పాక్ సేనల చేతిలో చిక్కిన సమాచారం తెలియగానే అతడిని పెంచిన నానమ్మ గుండెపోటుతో మరణించిన సంగతి తెలిసిందే.
newdhilly: pak dalaala chetiki chikki itivale vidudalayina bhaarata javaanu chanduu baboolal chawan udantamlo veluguchustunna vishayaalu sagatu bharatiyudi gundenu baruvekkinchela unnaayi. gatedadi uri ugradaadula anantaram septemberlo bhaarata sainyam sarjical daadulu jaripi pak aakramita kaashmeerlooni ugravaada sibiraalanu mattubettindi. aa marusati roje chawan porapaatuna sarihaddulu daati pak senalaku pattubaddaadu. daadaapu naalugu nelala tarvaata pakistan atadini vidichipettindi. ayithe eelogaa pak sainikulu atadini chitrahimsalaku gurichesi jeevachchavaanni chesinattu armi adhikaarulu chebutunnaru. ‘‘atadi pravartana tappipoyina chinna  pilladila undi. bhaaratadesamlooni atadi intiki tirigi vachinattu gurtinchela cheppadaaniki chala gantalu pattindi. kaneesam aduguteesi adugu veyyalekapotunnadu. nadavadaaniki kuudaa marokaru saayam pattalsivastondi’’ ani oo sainikaadhikaari perkonnaru. chawan swadesaaniki tirigi vachaka chala ayomayamgaa pravartistuu kanipinchaadanii... innaalluu  elanti paristhiti edurkunnadanna daanipai adigi telusukuntunnamanna. kanipinche gayalevi lekapoyinappatiki... maanasikamgaa, saareerakamgaa teevramaina himsaku gurayyaadannaaru. paiki kanipinchakunda maanasikamgaa leda maro vidhamgaa ela himsinchaalo pak sainikulaku baga telusunani cargil yuddhamlo palgonnamaro sainikudu perkonnaru. kaga ippati varaku chawan kutumba sabhyulu atadito kalisenduku avakaasam ivvaledu. pak senala chetilo chikkina samacharam teliyagaane atadini penchina nanamma gundepotutho maraninchina sangati telisinde.